  Майя Бывальцева Йӧвылэсултон дыръя пыласькон понна Удмуртиын 50 люкмесъёс дасялозы. 10-тӥ толшоре со сярысь веразы МЧС-лэн элькунъя управлениысьтыз пресс-службаын. «Ижкарын кык люкмес дасялозы. Сяме пыӵамъя, одӥгез спасательёс палан луоз, Береговой урамысь 1 номеро юрт вӧзын. Кыкетӥез — Югдонын», — вераз иворъёсъя «Удмуртия» агентстволы Россиысь МЧС-лэн элькунъя Валтӥсь управлениысьтыз пичи пыжъёсъя кун инспекциысь ёзэтлэн кивалтӥсезлэн воштӥсез Сергей Косых. Кышкыттэмлыкъя куронъёсъя, пыласьконэз радъяло лазег но чылкыт интыын. Котькуд люкмес дорын кылиськон-дӥсяськон но шунтӥськон понна эстӥськись инты лэсьтозы, озьы ик спасательёслэн постсы луоз. Со сяна, йылолэз быдэстон интыосын полицилэн ыстэм муртъёсыз, эмчи но МЧС-ысь ӧнерчи ужалозы. Элькунын улӥсьёслы пыласькон яке вӧсям вуэз басьтон понна 50 инты радъямын луоз: «Ижкар» муниципал кылдытэт — 2  «Можга кар» муниципал кылдытэт -1  «Бадӟым Кивар» муниципал кылдытэт, Бадӟым Кивар гурт -1  «Бадӟым Кивар» муниципал кылдытэт, Пихтовка черкогурт -1  «Перевозной» муниципал кылдытэт, Перевозной черкогурт -1  «Агриколь» муниципал кылдытэт -1  «Алнаш ёрос» муниципал кылдытэт -5  «Нечкино» муниципал кылдытэт -1  Дэбес ёрос — 1  «Кыйлуд» муниципал кылдытэт -1  «Мушковай» муниципал кылдытэт -1  «Красной» муниципал кылдытэт -1  «Удугуӵин» муниципал кылдытэт -3  «Ува» муниципал кылдытэт -1  «Сям-Можга» муниципал кылдытэт -1  «Выль Мултан» муниципал кылдытэт -1  «Нылга» муниципал кылдытэт -1  Шаркан ёрос -2  «Вуж Мӧнья» муниципал кылдытэт -1  Можга ёрос -1  «Каракулино ёрос» муниципал кылдытэт -1  Камбарка кар -1  «Ӵошкыт» муниципал кылдытэт -1  «Якшур-Бодья» муниципал кылдытэт -1  Кизнер ёрос -1  «Сьӧлта» муниципал кылдытэт -1  Юкаменск ёрос, Тылыс гурт, — 1  «Сарапул кар» муниципал кылдытэт -1 (Лымшор порт ёросын)  Гольян черкогурт, Кам шур -1  Хохряки гурт, Русь тымет -1  Дэри черкогурт, Молдован тымет -1  Италмас, ошмес -1  Люк черкогурт, Пискунушка тымет -1  Ожмос черкогурт, тымет -1  «Лудорвай» музей-заповедник -1  Ягул черкогурт, тымет -1  Вожоййыл гурт, тымет -1  Спортъя «Чекерил» огъет -1  «Вотка кар» муниципал кылдытэт -2  Тегъёс: Мерлык Ижкар Православие Удмуртия вӧсьлык  